Nicolas Cage

Nicolas Cage (oikealta nimeltään Nicolas Kim Coppola, s. 7. tammikuuta 1964 Long Beach, Kalifornia) on yhdysvaltalainen Oscar-palkittu näyttelijä. Lisäksi hän on toiminut ohjaajana ja tuottajana.

Cage sai parhaan miespääosan Oscar-palkinnon roolistaan elokuvassa Leaving Las Vegas (1995). Hän on esiintynyt sekä toimintaelokuvissa että vakavammissa rooleissa ja joissakin mustissa komedioissa.

 Nuoruus 

Nicolas Cage kuuluu amerikanitalialaiseen Coppolan sukuun, jonka jäsenistä moni on menestynyt viihdealalla. Cagen setä, elokuvaohjaaja Francis Ford Coppola, on ollut Cagelle läheinen ja tärkeä henkilö.Phipps 2022, ”1. The Origins of Cage.”

Cagen isä August Coppola sai vaimonsa Joy Vogelsangin kanssa kolme poikaa, joista Nicolas syntyi kuopukseksi vuonna 1964. Perhe asui Kaliforniassa. Nicolasin äiti kärsi mielenterveyden ongelmista ja vietti vuosia laitoksissa, kun Nicolas oli pieni. Selviytyäkseen Nicolas uppoutui lapsena television katseluun, ja isänsä ohjauksella hän tutustui teini-ikäisenä elokuvataiteen klassikoihin. Hänen vanhempansa erosivat vuonna 1976.

 Ura 

Cage oli jo 15-vuotiaana päättänyt ryhtyä näyttelijäksi. Isänsä ollessa poissa kotoa Cage asui ohjaajasetänsä Francisin luona vuoden ajan. Sinä aikana hän opiskeli näyttelemistä San Franciscon American Conservatory Theatressa ja myöhemmin Beverly Hillsin high schoolissa. Coppola-nimeä yhä käyttänyt Cage näytteli vuonna 1981 muiden nuorten näyttelijöiden kanssa ABC-TV:n pilottijaksossa The Best of Times, jota ei kuitenkaan jatkettu sarjaksi.

Valmistuttuaan high schoolista Cage ryhtyi kokopäivätoimiseksi näyttelijäksi. Hän sai aluksi hyvin pienen roolin teinikomediassa Kuumat kinkut (1982). Sitä seurasi suurempi rooli Francis Ford Coppolan elokuvassa Taistelukala (1983). Sen kuvausten aikana Cage otti käyttöön taiteilijanimensä Nicolas Cage, koska hän oli kyllästynyt olemaan nähty vain kuuluisan ohjaajasetänsä veljenpoikana. Nimen hän otti taiteilija John Cagen mukaan.Nicolas Cage, The Talks Nimen toinen inspiraatio oli sarjakuvasankari Luke Cage.Phipps 2022, ”2. Valley of the Cage”

Teiniseksikomediassa Valley Girl (1983) Cage esittää huonotapaista hollywoodilaispoika Randya. Hän sai roolisuorituksestaan myönteiset arvostelut, kuten myös elokuvasta Birdy (1984), jossa hän esittää haavoittunutta sotaveteraania. Sen sijaan setänsä ohjaaman Cotton Clubin kuvauksissa Cage turhautui kuvausten pitkittymiseen, ja sai riehumisestaan häntä vuosia haitanneen maineen. Vuosikymmenen lopulla Cage näytteli muun muassa komedioissa, kuten Peggy Sue meni naimisiin (1986), Arizona Baby (1987) ja Kuuhullut (1987).

Kuuhullujen jälkeisinä vuosina Cage monipuolisti roolitöitään. Epätavallisessa vampyyrielokuvassa Vampyyrin suudelma (1988) Cage näyttelee hyvin liioitellusti. Niin sanotussa ”auringonpaistetrilogiassa” Kuherruskuukausi Vegasissa (1992), Oma pikku agenttini (1994) ja Rakkauden arpa (1994), Cage esittää ihanteellisen hyviä hahmoja.Phipps 2022, ”6. The Softer Side of Cage” Näiden elokuvien jälkeen Cage ryhtyi esittämään pahoja hahmoja. Hänen roolisuorituksensa väkivaltaisena roistona elokuvassa Koston suudelma (1995) sai kiitosta uskottavuudestaan.Phipps 2022, ”7. The Year of Cage”

Cage voitti parhaan miespääosan Oscar-palkinnon itsetuhoisen ja alkoholisoituneen kirjailijan roolista elokuvassa Leaving Las Vegas (1995). Sitä seurasi sarja suuren budjetin menestyselokuvia, kuten The Rock – paluu helvettiin (1996), Con Air – lento vapauteen (1997) ja Face/Off – kahdet kasvot (1997). Seuraavalla vuosikymmenellä Cage näytteli muun muassa toiminta- ja seikkailuelokuvissa, kuten Puhallettu 60 sekunnissa (2000), Windtalkers (2002), National Treasure – kansallisaarre (2004) ja National Treasure: Salaisuuksien kirja (2007). Kaksosten roolista elokuvassa Adaptation. Minun versioni (2002) Cage sai Oscar-ehdokkuuden. Samana vuonna hän julkaisi ensimmäisen ohjaustyönsä Sonny.

Cage tuhlasi valtavasti rahaa 2000-vuosikymmenen lopulla muun muassa linnoihin ja muihin rakennuksiin, autoihin, jalokiviin ja taiteeseen. Rahojensa loputtua Cage joutui myymään omaisuuttaan pois.Phipps 2022, ”11. The Unmaking of Cage”

Cage oli pitkään yksi Hollywoodin suurista tähdistä, mutta verovelat pakottivat hänet tekemään lukuisia b-luokan toiminta- ja kauhuelokuvia. Vuosina 2010–2022 Cage näytteli noin viidessäkymmenessä elokuvassa, joista vain muutama nähtiin valkokankaalla Suomessa. Viime aikoina hänet on nähty myös laadukkaammissa elokuvissa, kuten vuoden 2021 elokuvassa Pig. Cage kertoi maksaneensa viimeiset velkansa vuonna 2022 ja jäävänsä eläkkeelle muutaman elokuvan jälkeen.

 Yksityiselämä
 Avioliitot ja lapset 
Cagella on vuonna 1990 syntynyt poika Weston Coppola Cage Christina Fultonin kanssa. Hän oli ensimmäisen kerran naimisissa vuosina 1995–2001 Patricia Arquetten ja toisen kerran vuonna 2002 vain 107 päivää Lisa Marie Presleyn kanssa. 

Kolmannen avioliiton Cage solmi Alice Kimin kanssa vuonna 2004, mutta he ovat sittemmin eronneet.The Hollywood Gossip Heillä on vuonna 2005 syntynyt poika Kal-El, joka on saanut nimensä Teräsmiehen alkuperäisnimen mukaan. 

Cage avioutui neljännen kerran vuonna 2019 Erika Koiken kanssa Las Vegasissa Yhdysvalloissa. Avioliitto kuitenkin mitätöitiin parin kuukauden kuluttua sen solmimisesta, koska pari oli ollut tuolloin vahvasti juovuksissa ja asianajajansa mukaan "Cage toimi hetken mielijohteesta, eikä ymmärtänyt täysin mitä seurauksia sillä olisi".

Cage avioitui viidennen kerran helmikuussa 2021 vuoden seurustelun jälkeen häntä 30 vuotta nuoremman japanilaisen Riko Shabatan kanssa. Pariskunta sai tyttären syksyllä 2022.

 Harrastukset 
Cage keräilee sarjakuvia ja omistaa joitain harvinaisia ja arvokkaita sarjakuvalehtiä. Cage on sanonut ihailevansa laulaja Elvis Presleytä.

 Filmografia 
 Näyttelijänä 
Elokuvat Vuosi Suomenkielinen nimi Alkuperäinen nimi Rooli 1980  Brubaker – kiveäkin kovempi  Brubaker  avustaja 1982  Kuumat kinkut  Fast Times at Ridgemont High  Bradin kaveri1983 Valley Girl  Randy Taistelukala  Rumble Fish  Smokey1984  Tästä alkaa elämä  Racing with the Moon  Nicky / BudCotton Club  Vincent DwyerBirdy  kersantti Alfonso ”Al” Columbato1986  Voiton maku  The Boy in Blue  Ned Hanlan Peggy Sue meni naimisiin  Peggy Sue Got Married  Charlie Bodell1987  Arizona Baby  Raising Arizona  Herbert ”H. I.” / ”Hi” McDunnough Kuuhullut  Moonstruck  Ronny Cammareri 1988  Vampyyrin suudelma  Vampire’s Kiss  Peter Loew1989  Ei koskaan tiistai  Never on Tuesday  mies punaisessa urheiluautossaTempo di uccidere  luutnantti Enrico Silvestri1990  Villi sydän  Wild at Heart  Sailor Ripley Tulilinnut  Fire Birds  Jake Preston 1991  Zandalee – himottu  Zandalee  Johnny Collins 1992  Kuherruskuukausi Vegasissa  Honeymoon in Vegas  Jack Singer1993  Kaikkien kidnappausten kingi  Amos & Andrew  Amos OdellRed Rock West  Michael Williams Pelurit  Deadfall  Eddie1994  Oma pikku agenttini  Guarding Tess  Doug Chesnic Rakkauden arpa  It Could Happen to You  Charlie Lang Sumpussa  Trapped in Paradise  Bill Firpo1995  Koston suudelma  Kiss of Death  Little Junior BrownLeaving Las Vegas  Ben Sanderson 1996  The Rock – paluu helvettiin  The Rock  FBI:n erikoisagentti tohtori Stanley Goodspeed1997  Con Air – lento vapauteen  Con Air  Cameron Poe Face/Off – kahdet kasvot  Face/Off  Castor Troy / Sean Archer1998  Enkelten kaupunki  City of Angels  SethSnake Eyes  etsivä Richard ”Rick” Santoro Tervetuloa Hollywoodiin  Welcome to Hollywood  oma itsensä (cameorooli)1999  8 mm – kahdeksan millimetriä  8mm  Tom WellesBringing Out the Dead  Frank Pierce2000  Puhallettu 60 sekunnissa  Gone in 60 Seconds  Randall ”Memphis” Raines Family Man – perhe on paras  The Family Man  Jack Campbell2001  Kapteeni Corellin mandoliini  Captain Corelli’s Mandolin  kapteeni Antonio Corelli Saiturin joulu  Christmas Carol: The Movie  Jacob Marley (ääni)2002 Windtalkers  kersantti Joseph ”Joe” EndersSonny  Acid Yellow Adaptation. Minun versioni  Adaptation.  Charlie Kaufman / Donald Kaufman 2003  Pelimiehet  Matchstick Men  Roy Waller 2004  National Treasure – kansallisaarre  National Treasure  Benjamin ”Ben” Gates2005 Lord of War  Yuri Orlov Säämies  The Weather Man  David ”Dave” Spritz2006  Muurahaisten kauhu  The Ant Bully  Zoc (ääni)World Trade Center  John McLoughlinThe Wicker Man  Edward Malus2007  Ghost Rider – aaveajaja  Ghost Rider  Johnny Blaze / AaveajajaGrindhouse  tohtori Fu Manchu (Werewolf Women of the SS)Next  Cris Johnson / Frank Cadillac National Treasure: Salaisuuksien kirja  National Treasure: Book of Secrets  Benjamin ”Ben” Gates 2008 Bangkok Dangerous  Joe2009  Tieto  Knowing  professori Jonathan ”John” Koestler G-Force – miniagentit  G-Force  Speckles (ääni) Paha poliisi – määräsatama New Orleans  Bad Lieutenant: Port of Call New Orleans  komisario Terence McDonaghAstro Boy  tohtori Bill Tenma (ääni)2010 Kick-Ass  Damon Macready / Big Daddy Noidan oppipoika  The Sorcerer’s Apprentice  Balthazar Blake2011  Musta noita  Season of the Witch  Behmen von BleibruckDrive Angry  John MiltonSeeking Justice  Will GerardTrespass  Kyle Miller Ghost Rider: Koston henki  Ghost Rider: Spirit of Vengeance  Johnny Blaze / Aaveajaja 2012 Stolen  Will Montgomery2013  Croodit  The Croods  Grug (ääni)The Frozen Ground  etsivä Jack HalcombeJoe  Joe Ransom2014  Tokarev  Rage  Paul MaguireOutcast  Gallain Kadotettu maailma  Left Behind  Rayford ”Ray” SteeleDying of the Light   Evan Lake2015 The Runner  Colin PrycePay the Ghost  professori Mike Lawford2016 The Trust  komisario Jim StoneDog Eat Dog  TroySnowden  Hank ForresterUSS Indianapolis: Men of Courage  kapteeni Charles McVayArmy of One  Gary Faulkner2017 Arsenal  Eddie KingMom and Dad  isäInconceivable  BianVengeance: A Love Story  John Dromoor2018  Mandy  Red MillerLooking Glass  RayThe Humanity Bureau  Noah Kross211  Mike Chandler Spider-Man: Kohti hämähäkkiversumia  Spider-Man: Into the Spider-Verse  Peter Parker / Hämähäkkimies Noir (ääni)Between Worlds  Joe Majors2019 Score to Settle  Frank Color Out of Space  NathanRunning with the Devil  The Cook Kill Chain  Araña Primal  Frank WalshGrand Isle  Walter 2020 Jiu Jitsu  Wylie  Croodit: Uusi aika  The Croods: A New Age  Grug (ääni)2021 Prisoners of the Ghostland  HeroWilly’s Wonderland  talonmiesPig  Robin ”Rob” Feld2022  Suurenmoisen lahjakkuuden sietämätön taakka  The Unbearable Weight of Massive Talent  Nicolas Cage / Nicky CageThe Retirement Plan  Matt The Old Way  Colton BriggsButcher’s Crossing  Miller 
Lyhytelokuvat Vuosi Suomenkielinen nimi Alkuperäinen nimi Rooli 1990  Industrial Symphony No. 1: The Dream of the Broken Hearted  sydäntensärkijä
Televisio Vuosi Suomenkielinen nimi Alkuperäinen nimi Rooli Jakson nimi / jaksojen määrä 1981 The Best of Times  Nicholas ”Nic”  pilottijakso 1992–2012 Saturday Night Live  juontaja / oma itsensä   1996 Very Important Pennis  oma itsensä  “Very Important Pennis: Part 2” 2026 Spider-Noir  Ben Reilly / ”Hämähäkki”  päärooli

 Tuottajana ja ohjaajana 
T = tuottajana; VT = vastaavana tuottajana; O = ohjaajana Vuosi Suomenkielinen nimi Alkuperäinen nimi T VT O Laji Huom.2000 Bel Air   elokuva Shadow of the Vampire   elokuva  2002 Sonny elokuva  myös näyttelijänä 2003  David Galen elämä  The Life of David Gale  elokuva  2005 Lord of War  elokuva  myös näyttelijänä 2006 The Wicker Man  elokuva  myös näyttelijänä2007 Next elokuva  myös näyttelijänäThe Dresden Files  televisiosarja   2008 Bangkok Dangerous   elokuva  myös näyttelijänä 2010  Noidan oppipoika  The Sorcerer’s Apprentice  elokuva  myös näyttelijänä2012 A Thousand Words   elokuva  Can’t Stand Losing You  Can’t Stand Losing You: Surviving the Police  dokumenttielokuva  2017 Vengeance: A Love Story   elokuva  myös näyttelijänä

 Lähteet 


 Viitteet 

 Aiheesta muualla 


 Stara.fi:n haastattelu

Luokka:Yhdysvaltalaiset näyttelijät
Luokka:Yhdysvaltalaiset elokuvaohjaajat
Luokka:Yhdysvaltalaiset elokuvakäsikirjoittajat
Luokka:Parhaan miespääosan Oscar-palkinnon saajat
Luokka:Golden Globe -palkinnon saajat
Luokka:SAG-palkinnon saajat
Luokka:Hollywood Walk of Fame
Luokka:Brasilialaisen jujutsun harjoittajat
Luokka:Vuonna 1964 syntyneet
Luokka:Amerikanitalialaiset
Luokka:Elävät henkilöt
Luokka:Seulonnan keskeiset artikkelit